kardosdrur/scandi-wiki huggingface dataset:
Bring Me the Horizon

Bring Me The Horizon er et engelsk metalcore-band fra Sheffield, Yorkshire. Bandet er stiftet i 2004 af medlemmer af andre bands inden for deres lokalområde. De spiller den stil af musik – dødsmetal og metalcore – kendt som deathcore, selvom deres seneste album lyder mest af alt som metalcore.

Bring Me Horizon begyndte med medlemmer af mange bands fra omkring deres lokalområde. Bandets navn er baseret på et citat fra filmen "Pirates of the Caribbean", som Captain Jack Sparrow råbte "Now... Bring me that horizon!" Den oprindelige replik blev dog ændret fra "that" til "the". De har på nuværende tidspunkt underskrevet en Pladekontrakt med Visible Noise Records. Deres oprindelige studie Thirty Days of Night Records. Bring me The Horizon var det første band, som var tilknyttet dette pladeselskab. Bandet har tidligere været tilknyttet Epitath Records i USA og Shock Records i Australien. De har tidligere turneret med bands som Lost Prophets, The Blackout, Killswitch Engage og The Haunted. De optrådte på tour i  i marts og april 2007 med det nu opløste metalcore band I Killed The Prom Queen. De spillede også til Download Festival 2007 i juni med Iron Maiden, Slayer med flere.

De spillede også den nordamerikanske del af turen, herunder en gæst: Travis fra Gym Class Heroes, 6 august i Calgary. Han hjalp Oliver Sykes med indspilningen af deres nye sang Diamonds Aren't Forever.

I november 2007 turnerede de på den australske del af Gigantour, spiller tre datoer. De vendte tilbage til Australien i maj/juni 2008, og dukkede op på I Killed The Prom Queen's endelige tour.

Bring Me The Horizon begyndte at skrive tekster og optage til det nye album i starten af 2008. De havde været i Sverige for at optage albummet hele april og maj med Fredrik Nordström, der har arbejdet med bands som At The Gates, Arch Enemy, I Killed Prom Queen og Dimmu Borgir. Albummet blev udgivet den 29 september, 2008. Suicide Season er helt forskelligt fra Count Your Blessings, der har en mere metalcore lyd. Det der svarer til dette er, What The Edge Of Your Seat Was Made For.

Diskografi

Studiealbummer 
 2006: Count Your Blessings
 2008: Suicide Season
 2010: There Is a Hell, Believe Me I’ve Seen It. There Is a Heaven, Let’s Keep It a Secret
 2013: Sempiternal
 2015: That’s the Spirit
 2019: amo

Livealbummer 
 2015: Live at Wembley
 2016: Live at the Royal Albert Hall

Musikgrupper fra England
Hornkapsler

Hornblade el. Hornkapsler (Anthocerotophyta) er en lille gruppe meget primitive planter der minder om de Levermosser der består af et såkaldt thallus. De sporebærende organer er forskellige, men hvor disse mangler er der primært tale om forskelle i de mikroskopiske karakterer.

Hornkapsler har rundagtigt løv (1-3 cm i diameter), hvis bladceller kun har ét stort grønkorn, ingen olielegemer. Sporehusene er lange og tynde; de har 2 klapper, der springer op ved modenhed. De kun 2 arter i Danmark gror på jord, men er sjældne.
 Glat Hornløv (Phaeoceros laevis)
 Ru Hornkapsel (Anthoceros punctatus)

I alt skønnes der at være 100-300 arter. De findes over hele jorden (undtagen formentlig Antarktis), men kun på fugtige steder. Nogle arter optræder i store mængder som mikro-ukrudt i haver og på marker. Store tropiske former kan findes på træernes bark.

Hornkapsler er en primitiv form for landplanter mellem levermosserne og de egentlige mosser.

Livscyklus 
Selvom de levermosser og hornkapsler der forekommer i Danmark kan virke meget ens fra en makroskopisk betragtning, ses på diagrammet hvordan de mikroskopiske karakterer ved deres livscyklus er meget forskellige.

Rødlistede arter 
 Dendroceros japonicus

Litteratur 
 M. Skytte-Christiansen: Bregner, mosser, laver", 1981, 
 Hallingbäck, Tomas: Nationalnyckeln till Sveriges flora och fauna. (AJ 6-23), Bladmossor. Sköldmossor – blåmossor : Bryophyta : Buxbaumia – Leucobryum Bryophyta: Buxbaumia – Leucobryum, 2006, 

 
Planter i Danmark
Homs

Homs (arabisk: حمص, translitteration: Hims) er en by i det vestlige Syrien. I oldtiden hed den Emesa, og Septimius Severus' kone, kejserinde Julia Domna, kom derfra.
 
Byen har cirka 1 million indbyggere og er landets tredjestørste by efter Damaskus. Homs er hovedby i provinsen af samme navn.

Noter 

Byer i Syrien
Tidlig timian

 
Tidlig timian (Thymus praecox) er en dværgbusk med lav, kompakt vækst. Da den danner krybende udløbere, kan den blive pude- eller tæppedannende. Alle urteagtige dele af planten indeholder de æteriske olier, som giver den karakteristiske timianduft.

Beskrivelse 
Stænglerne er firkantede i tværsnit, og to af siderne er hårklædte. Bladene er modsatte, læderagtige og ægformede med hel rand. Oversiden er mørkt grågrøn, mens undersiden er grålig med tydelige ribber. 

Blomstringen sker maj-september, hvor man finder blomsterne samlet i endestillede hoveder. De enkelte blomster er uregelmæssige (to-læbede) med lyserøde til purpurrøde kronblade. Frugterne er små, hårde nødder.

Rodnettet består af nogle få, dybtgående og vidt udstrakte rødder. 

Planterne bliver cirka 5 centimeter høje og 25 centimetr brede.

Hjemsted 

Planten er udbredt fra Grønland i nord til Frankrig og Grækenland i syd. Overalt foretrækker den lysåbne voksesteder på tør, kalkholdig, men næringsfattig jord. 

Ved Kanassut i Vestgrønland vokser arten spredt på store arealer med terrasser af havaflejringer og i store moseområder. Her findes den på en nordøstvendt skråning sammen med ene, revling, tranebær, Carex rariflora (en star-art), fjeldsyre, kirtelærenpris, smalbladet kæruld, Taraxacum croceum (en mælkebøtte-art), tregriflet hønsetarm og tundrapil.

Underarter og sorter 
 Thymus praecox subsp. arcticus. 
 Thymus praecox subsp. arcticus 'Languinosus'.
 Thymus praecox subsp. arcticus 'Hall's Woolly'.
 Thymus praecox subsp. praecox. 
 Thymus praecox 'Doone Valley'.
 Thymus praecox 'Minus'.
 Thymus praecox 'Pseudolanuginosus'.

Anvendelse 
Arten og dens underarter og sorter kan bruges som pudeplante i stenbede eller som bunddækkende plante mellem tørketålende planter (steppebed).

Note 

Flerårige urter
Haveplanter
Hvide blomster
Bunddækkende planter
Timian
Champions Hockey League 2008-09

Champions Hockey League 2008–09 var den første og eneste sæson af den inkarnation af Champions Hockey League, som blev lanceret i 2008. Turneringen blev arrangeret af International Ice Hockey Federation (IIHF) og havde deltagelse af to hold fra hver af Europas syv bedste ishockeyligaer i henhold til IIHF's ligarangliste, dvs. i alt 14 hold.

Mesterskabet blev vundet af ZSC Lions fra Zürich i Schweiz, som i finalen over to kampe besejrede russiske Metallurg Magnitogorsk med 7-2. Schweizerne opnåede først 2-2 i udekampen i Magnitogorsk, hvorefter de afgjorde finalen på hjemmebane med en sikker 5-0-sejr.

Hold og format 

Turneringen havde deltagelse af 14 hold – to fra hver af de syv bedste europæiske ligaer i henhold til IIHF's ligarangliste: Rusland, Finland, Tjekkiet, Sverige, Slovakiet, Schweiz og Tyskland.

Vinderne af de syv ligaer samt yderlige et hold fra de fire bedste ligaer var direkte kvalificeret til gruppespillet, mens det andet hold fra de tre lavest placerede lande på ranglisten spillede kvalifikation om den sidste ledige plads i gruppespillet. Gruppespillet fik således deltagelse af 12 hold, der blev inddelt i fire grupper med hver tre hold, som spillede alle-mod-alle (ude og hjemme). De fire gruppevindere gik videre til semifinalerne, som blev afviklet over to kampe (ude og hjemme). Vinderne af semifinalerne mødtes i finalen, der ligeledes blev afgjort over to kampe (ude og hjemme).

Resultater

Kvalifikation 
Kvalifikationen blev spillet den 12. – 14. september i Arena Nürnberger Versicherung i Nürnberg, Tyskland, og turneringen havde deltagelse af tre hold fra de ligaer, der var rangeret som nr. 5-7 på IIHF's ligarangliste. De tre hold spillede alle-mod-alle og vinderen, SC Bern, kvalificerede sig til CHL-gruppespillet.

Gruppespil 
I gruppespillet deltog de 11 direkte kvalificerede hold sammen med det ene hold fra kvalifikationen. De 12 hold er inddelt i fire grupper med tre hold, hvorfra de fire gruppevindere går videre til semifinalerne. Kampene afvikles på seks spilledage i perioden 8. oktober – 3. december 2008.

Gruppe A

Gruppe B

Gruppe C

Gruppe D

Semifinaler 
Semifinalerne har deltagelse af de fire gruppevindere fra gruppespillet og afvikles over to kampe (ude og hjemme). Eftersom to hold fra samme land (Rusland) kvalificerede sig til semifinalerne, blev de to hold parret i samme semifinale, således at man var sikker på at finalisterne kom fra to forskellige lande.

Finale

Kilder / eksterne henvisninger 
Champions Hockey League

Noter 

Ishockeyturneringer
Ishockey i 2008
Ishockey i 2009
Pittsburg Landing

Pittsburg Landing er en stedbetegnelse i Hardin County i Tennessee. Den blev opkaldt efter Pittsburgh i Pennsylvania. Området ligger ca. 150 meter over havets overflade. 
En stor del af slaget ved Shiloh under den amerikanske borgerkrig blev udkæmpet ved Pittsburg Landing

Historiske steder i USA
Tennessee
Landkreis Haßberge

Landkreis Haßberge er den østligste landkreis i det bayerske Regierungsbezirk Unterfranken. Nabokreise er, mod nord Landkreis Rhön-Grabfeld og den thüringske Landkreis Hildburghausen, mod nordøst ligger Landkreis Coburg, mod øst og syd Landkreis Bamberg og i vest  Landkreis Schweinfurt.

Geografi 
Landkreisen  har navn efter den lave bjergkæde Haßberge, som omfatter en væsentlig del af kreisen, og ligger  i den nordøstlige del af området. Den vestlige del er en flad lavning; Mod syd afgrænses Haßberge af floden Main der går gennem området i øst-vestlig retning. Syd for Main ligger udløbere af Steigerwald. Andre større floder er de to bifloder til Main, Nassach, der har sin udmunding i landkreisens administrationsby Haßfurt, og længere mod øst Baunach. Dens udmunding ligger ved Baunach, syd for Ebern og nord for Bamberg.

Byer og kommuner 
Kreisen havde   indbyggere pr.

Eksterne henvisninger
Ars Electronica Center

Ars Electronica Center er et center for elektronisk kunst i Linz i delstaten Oberösterreich i Østrig. Centeret drives af Ars Electronica og er også kendt som "Museet for fremtiden".

Centeret er en vigtig attraktion i Linz, og det besøges årligt af mere end 10.000 besøgende. Her har gæsterne mulighed for at afprøve interaktive installationer eller besøge en virtuel 3D-verden. Hvert år uddeles i centeret priser for fremragende computerkunst ved prisuddelingen Prix Ars Electronica. 

Ars Electronica Center viser den digitale interaktions verden. Det tematiseres, hvordan informations- og kommunikationsteknologi forandrer nutidens liv, fra arbejde over kunst til fritiden.

Museet består af fem etager og alle elementer benyttes til at udtrykke den digitale verden. Elevatorerne er således ikke blot transportmidler men fungerer som medierum, hvor projektioner, der er nøje afstemt med elevatorens bevægeler, åbner for overraskende perspektiver og indblik.

På cyberetagen mellem stuen og 1. etage afprøves drømmen om at flyve. Her tager flysimulatoren "Humphrey II" den besøgene med på en flyvetur gennem virtuelle verdener. Den besøgene kan styre flyet med sine arme, og midt i denne force-feedback simuleres fysiske kræfter. Den anvendte Grafik Engine er lånt fra spillet Unreal Tournament.

I kælderen træder den besøgene ind i den "virtuelle realitet" – en verden mellem videnskabelig simulering og computerspil. I "Cave" (Cave Automatic Virtual Environment) kan man dykke ned i virtuelle verdener med forskellige temaer.

På 1. og 2. etage kan den besøgende afprøve de udstillede genstande, f.eks. musikflasker fyldt med forskellig musik eller omdanne talte ord til kunst i form af symboler og farver.

Museet byder endvidere på skiftende udstillinger med relation til elektronik og kunst, ligesom der også er et fremtidsværksted, hvor man kan afprøve og udforske nye cyberarts technologies.

Museer i Østrig
Sven Lange

Sven Lange (født 22. juni 1868 i København, død 6. januar 1930 sammesteds; ved dåben: Svend) var en dansk forfatter, teater- og litteraturkritiker. Han var søn af Carl Lange og far til Ib og Per Lange. 

Lange blev student i 1887 og debuterede i 1893 med novellesamlingen Engelcke og andre Fortællinger. Han opholdt sig i 1893-1900 i udlandet, bl.a. som redaktør af Simplicissimus i perioden 1896-98. Fra hans yngre år stammer en lang række fine intime skuespil, herunder Iris eller den usaarlige Frue (1897), De stille Stuer (1902), Samson og Delila (1909) og Kærligheden og Døden (1914). Romaner fra samme periode er Hjertets Gerninger (1900), Sommerleg (1902), Barnets Gave (1908) og Fru Gerda og hendes Moder (1915). Senere blev han oversætter af August Strindberg og forfattede under inspiration herfra flere tekster om dansk statskultur og kulturhistorie, dels som dramatik, dels i novelleform. Bl.a. En Dag paa Slot (1923) om Johann Friedrich Struensee, Amor og Bacchus (1926) om Knud Lyne Rahbek og Axel Heibergs tid, samt De første Kampe (1925) om Georg Brandes. Mest indflydelse fik Lange som kritiker: Af hans anmeldelser udkom i 1929 et udvalg i to bind under titlerne Meninger om Theater og Meninger om Litteratur.

Priser 
 Drachmannlegatet. 1924

Eksterne henvisninger 
 Sven Lange på Dansk Forfatterleksikon
 
 

Faglitterære forfattere fra Danmark
Teaterkritikere fra Danmark
Personer fra København
Danskere i 1800-tallet
Danskere i 1900-tallet
Personer i Dansk Biografisk Leksikon
Personer i Kraks Blå Bog (afdøde)
Dansksprogede forfattere fra Danmark
Mirror's Edge

Mirror's Edge er et first person action-adventure-spil lavet af EA og Digital Illusions CE (DICE), og udkom den 14. november 2008 til Playstation 3 og Xbox 360. PC-versionen blev udgivet den 16. januar i Europa.

Spillet blev offentliggjort den 10. juli 2007 og bruger Unreal Engine 3 med en ny lysopløsning, udviklet af DICE. Spillet har en realistisk, lys stil og skiller sig ud fra de fleste andre first-person-spil ved at spilleren kan undføre en bred række parkour-inspirerede bevægelser, som at glide under barriere, rullefald, løbe på vægge, hoppe fra hus til hus. Dette er muligt ved intet head-up display (HUD), samt en synsvinkel der inkorporerer ben og arme som derfor ofte vises på skærmen.

Spillet er sat i et futuristisk dystopisk samfund, hvor kommunikation er stærkt overvåget af et totalitært styre. Heraf er der opstået et netværk af runners (løbere), herunder hovedfiguren, Faith, der er sender beskeder og samtidig undgår regeringens overvågning.

En demo blev udgivet den 30. oktober 2008 til Playstation 3 og den 31. oktober 2008 til Xbox 360.

Mirror's Edge Catalyst 
I 2013 offentliggjorde Electronic Arts officielt, at der ville komme en 2'er til spillet. Endvidere er det blevet fastslået at forsættelsen vil være en forhistorie omhandlende hovedpersonen Faiths fortid. I Januar 2014 udmeldte Forfatteren Rhianna Pratchett, at ingen af spillets tidligere forfattere ville indgå i udviklingen af 2'eren. Spillets titel, Mirror's Edge Catalyst, blev offentliggjort i 2014.

Tegneserie 
Under Comic-Con 2008, annoncerede DICE, at de ville lave en begrænset runner tegneserie bog baseret på spillet sammen med DC Comics WildStorm. Tegneserien er tegnet af Matthew Dow Smith og skrevet af Rhianna Pratchett

Soundtrack 
Den 7. oktober 2008, EA annoncerede et Mirror's Edge remix album med Mirror's Edge tema sang "Still Alive" (ikke til forveksling med sangen "Still Alive" fra spillet Portal) af den svenske musiker Lisa Miskovsky sammen med 5 remixes af sangen af Benny Benassi, Junkie XL, Paul van Dyk, Teddybears og Armand Van Helden. album, titel Still Alive – the Remixes, blev udgivet den 11. november 2008.

Forsættelser 
Owen O'Brien, producer af spillet, har givet til kende, at han har en plan om at gøre spillet til en trilogi, idet han sagde: "Historien vi fortæller i øjeblikket er en form for trilogi."

Flash spil 
Et Flash-spil baseret på Mirror's Edge, der hedder Mirror's Edge 2D, er i beta.

Referencer

Eksterne henvisninger 
 

Computerspil fra 2008
Electronic Arts-spil
PlayStation 3-spil
Windows-spil
Xbox 360-spil
Computerspil baseret på Unreal-motoren
Løgneparadokset

Løgneparadokset handler om en person, der kommer med følgende udtalelse:

Det er et yndet paradoks. Det eneste vi i virkeligheden kan slutte fra denne sætning er, at personen, der ytrede det, hverken altid taler sandt eller altid lyver.

Det er kun et paradoks, hvis det antages, at enhver løgner altid lyver, og alle andre altid taler sandt. Hvis han derimod kan finde på at lyve, når det passer ham, men for det meste siger sandheden, så er det ikke længere paradoksalt, at sige, at jeg altid lyver. Det er derimod paradoksalt at påstå, at denne sætning ikke er forkert.

Hvis han vitterligt løj om alt, ville han også lyve om dette, og så ville han ikke kunne sige denne sætning, da det så ville blive sandt, men hvis den blev sand, ville der være en ting han ikke løj om, netop denne sætning og så ville den blive falsk. Derfor vil denne sætning altid være en løgn. Den er en naturlig kontradiktion.

Et andet eksempel på et løgner paradoks er følgende:
"Der findes ingen sande sætninger"
-Hvis sætningen er sand, er den falsk.

Se også
 Krokodilleparadokset
 Gödels ufuldstændighedssætning

Paradokser
Hagl (våben)

Hagl er projektiler til våben, nærmere bestemt luftgeværer, luftpistoler og haglbøsser til jagt.

Hagl til jagtbrug blev i gamle dage fremstillet af blylegeringer, men bliver i nutiden fremstillet af blødt jern, medens hagl til luftgeværer normalt fremstilles af blylegeringer.

Hagl til haglbøsser er kugleformede, mens hagl til luftgeværer almindeligvis har et hult kegleformet skørt bagtil.

Skørtets funktion består i, at det udvides af luftstrømmen fra våbnet, således at haglet slutter tæt til våbnets riffelgang, og dermed flyver lige efter at have forladt løbet.

Haglets hoved afgør,  hvad der sker efter haglet har forladt mundingen, blandt andet nedsættelse af vindmodstand, træfsikkerhed, anslag etc.

Hagltyper
Hagltyperne klassificeres gerne efter deres hoveder:
Fladhagl
Spidshagl
Rundhagl
Kuglehagl
Hulnæsede hagl
Jagthagl (herunder findes mange forskellige typer, alt efter opfindernes kreativitet).

Se også
Haglpatron

Skydevåben
Forenede Kongerige Nederlandene

Forenede kongerige Nederlandene (1815-1830) (1839) (, ) var navnet på den europæiske stat, som blev bestemt oprettet efter Napoleonskrigene af Wienerkongressen i 1815. Den nye stat blev dannet af de forhenværende stater eller områder: Forenede Nederlande, Spanske Nederlande og Fyrstbispedømmet Liége. Desuden blev Storhertugdømmet Luxembourg forbundet ved en personalunion.

Kilder

Eksterne henvisning 

Forhenværende europæiske lande
Forhenværende statsunioner
Forhenværende europæiske monarkier
Etableret i 1815
Ophørt i 1839
Nederlandenes historie
Belgiens historie
Luxembourgs historie
Nederlandene
Belgiere
Københavns Militærhospital

Københavns Militærhospital beliggende på Tagensvej i København var et selvstændigt militærsygehus i tiden 1928-1963. I dag bruges bygningerne af professionshøjskolen Metropol og Rigshospitalet.

Hospitalets ældste bygninger i gulsten, opført 1900-1903 ved kaptajn Henningsen, er nu nedrevet. Dette første hospitalsanlæg var et pavillonhospital, der afløste det forældede Garnisonshospital, kaldet Grødslottet, i Rigensgade. De sidste pavilloner samt kapellet blev revet ned i 2002 for at give plads for en parkeringsplads til Biotech Research and Innovation Centre (BRIC) under Københavns Universitet. Kulturmiljørådet gjorde indsigelse mod planen.

Det senere bygningskompleks i rødt murværk, opført 1918-1928 efter tegninger af Gunnar Laage, eksisterer stadig med enkelte undtagelser. Hovedbygningens tag brændte delvist i 2000, men blev genopført. I 2011 flyttede professionshøjskolen Metropol ind i bygningerne, der i dag bruges til efter- og videreuddannelse samt administration. 

Det brutalistiske Reva-Center bag hospitalskomplekset er opført 1965 ved arkitekt Holger Sørensen fra Forsvarets Bygningstjeneste.

Hospitalets etablering blev muliggjort af lov af 17. maj 1916 og lov 81 af 31. marts 1928.

Ved bek. 252 af 3. juli 1962 blev Militærhospitalet flyttet fra Forsvarsministeriet til Undervisningsministeriet og underlagdes Rigshospitalet pr. 1. april 1963, jf. lov 209 af 31. marts 1963.

Nedlagte hospitaler i Danmark
Militærhospital
Militærhospital
Etableret i 1900
Nørrebro
Ophørt i 1963
Jeg - en nørd

Jeg – en nørd er en roman skrevet af Dennis Jürgensen og udgivet af forlaget Tellerup.

Hovedpersonen er den unge mand Elmer Guldbrandsen, som er en overvægtig nørd. Han ønsker sig at noget spændende må ske i hans liv og få dage senere møder han elverpigen Gwennafran i en skov, herefter sker der mange forviklinger.

Genren er hybrid, sammensat af fantasy, eventyr, komik, gys og krimi.

Ekstern link 
 Litteratursiden – 'Jeg – en nørd' af Dennis Jürgensen

Bøger af Dennis Jürgensen
Sankt Johannes Stiftelse

Sankt Johannes Stiftelse var en forsørgelsesinstitution for arbejdsløse trængende opført af Københavns Kommune 1883-1885 ved arkitekten Vilhelm Friederichsen. Stiftelsen, der lå henholdsvis i Ryesgade og ved Sortedams Dossering, blev et hospital i 1919.

Bygningen i Ryesgade findes endnu, mens den modstående bygning med kapel ved Dosseringen er revet ned til fordel for plejehjemmet Sølunds bygninger.

Stiftelsen sorterede under Københavns Magistrats 3. afdeling og bestod af:
 en optagelsesanstalt for børn,
 en arbejdsanstalt samt
 et sygehus

I 1918 blev Sankt Johannes Stiftelsen overflyttet som en afdeling under tvangsarbejdsanstalten Sundholm. Året efter blev den konverteret til ordinært hospital, idet Almindelig Hospital rykkede ind i bygningerne. I 1941 skiftede hospitalet så navn til Nørre Hospital og Københavns Plejehjem. I 1978 blev fløjen mod Søerne nedrevet, en ny bygning opført og hele anlægget har siden heddet Plejecentret Sølund.

Etableret i 1885
Bygninger, konstruktioner og anlæg i Københavns Kommune
Forsvundne bygninger, konstruktioner og anlæg i København
Nedlagte hospitaler i Danmark
Nørrebro
Stiftelser i København
Ophørt i 1918
Peter Christen Alsted

Peter Christen Alsted (28. marts 1864 på Kobbelgaard ved Tørring – 29. oktober 1944 Dortheasminde) var en dansk forfatter, der fik sin første artikel trykt i Nationaltidende 1.10.1889. Derefter bidrog han med talrige tekster til aviser, sangbøger, tidsskrifter (Johannes Jørgensens Taarnet 1894, genoptrykt 1982), årbøger og antologier. Debuterede i 1896 med bogen Røde Syrener. Oldefar til forfatter Peter Alsted.

Han var lærer ved Ry Højskole 1896 – 1903 og derefter ved Uldum Højskole. Hans erindringer, der blev afsluttet omkring 1940, er et stort anlagt værk, der indledende fortsætter moderens beretning fra 1850 med hvad hun fortalte, men ikke selv ville skrive om årene i København 1852 – 61. Han skriver om sit eget livsforløb på landet, i København og til slut om de 40 år i Uldum. Der berettes om hans rejser til Sverige 1897 (Stockholm og Framnäs) og 1901 til Göteborg, samt karakteristikker af en lang række højskolefolk, journalister, digtere og andre litterære personligheder, bl.a. Jeppe Aakjær.

Modtog førsteprisen, Gallia-medalje og diplom som Lauréat de l'Académie des Jeux Florimontains de Chambéry-France for bedste danske mindedigt om Belgiens konge under 1. verdenskrig, Albert I, med sonetten "Da Krigens Rædsler Steg i Alle Lande", 1934.

Gift i 1905 med Thyra Dagmar Hjort-Andersén. Sammen fik de i 1910 datteren Christense-Marie Alsted.

Udgivelser 
 Røde Syrener, Jydsk Forlags Forretning 1896 (Fortælling på vers)
 Cykleviser, 1904
 Den Fremmede, 1904
 Gammel Kærlighed, 1905
 Kærlighedesstien, Folkelæsnings Forlag 1909 (Roman)
 Heden og Haven, Gyldendal 1932
 Thi Kært Er Livet, 1937 (Folkevise-Billeder)
 Gudenaa-Viser og andre vers, Ejnar Munksgaard 1939

Ekstern henvisning 
 Peter Christen Alsted på Dansk Forfatterleksikon
 Litteraturpriser.dk om Peter Christen Alsted

Romanforfattere fra Danmark
Danskere i 1800-tallet
Danskere i 1900-tallet
Dansksprogede forfattere fra Danmark